CELEX: 32014R1375
Language: hr
Date: 2014-12-10 00:00:00
Title: Uredba (EU) br. 1375/2014 Europske središnje banke od 10. prosinca 2014. o izmjeni Uredbe (EU) br. 1071/2013 o bilanci sektora monetarnih financijskih institucija (ESB/2013/33) (ESB/2014/51)

20.12.2014   
            
            
               HR
            
            
               Službeni list Europske unije
            
            
               L 366/77
            
         UREDBA (EU) br. 1375/2014 EUROPSKE SREDIŠNJE BANKE
   od 10. prosinca 2014.
   o izmjeni Uredbe (EU) br. 1071/2013 o bilanci sektora monetarnih financijskih institucija (ESB/2013/33)
   
      (ESB/2014/51)
   
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 5.,
   uzimajući u obzir Uredbu Vijeća (EZ) br. 2533/98 od 23. studenoga 1998. o prikupljanju statističkih podataka od strane Europske središnje banke (1), a posebno njezin članak 5. stavak 1. i članak 6. stavak 4.,
   uzimajući u obzir Uredbu Vijeća (EZ) br. 2531/98 od 23. studenoga 1998. o primjeni odredbi o minimalnim pričuvama od strane Europske središnje banke (2), a posebno njezin članak 6. stavak 4.,
   uzimajući u obzir mišljenje Europske komisije,
   Budući da:
   
               (1)
            
            
               Člankom 19. stavkom 1. Statuta Europskog sustava središnjih banaka i Europske središnje banke određuje se da Upravno vijeće Europske središnje banke (ESB) može utvrditi odredbe koje se odnose na obračun i određivanje potrebnih minimalnih pričuva. Pojedinosti o primjeni odredbi o minimalnim pričuvama utvrđeni su u Uredbi (EZ) br. 1745/2003 Europske središnje banke (ESB/2003/9) (3).
            
         
               (2)
            
            
               Upravno vijeće je 3. srpnja 2014. odlučilo promijeniti učestalost održavanja svojih sastanaka vezanih uz monetarnu politiku s jednom mjesečno na svakih šest tjedana od 1. siječnja 2015. i shodno tome produljiti razdoblja održavanja pričuva s četiri na šest tjedana.
            
         
               (3)
            
            
               Sukladno Uredbi (EZ) br. 1745/2003 (ESB/2003/9), razdoblje održavanja je razdoblje tijekom kojeg se obračunava pridržavanje odredbi o obveznim pričuvama i u kojem se te minimalne pričuve moraju držati na računima pričuva.
            
         
               (4)
            
            
               Promjena u trajanju razdoblja održavanja ne utječe na obračun iznosa minimalnih pričuva koje moraju biti ispunjene tijekom razdoblja održavanja za institucije na koje se primjenjuju svi izvještajni zahtjevi na temelju Uredbe (EU) br. 1071/2013 Europske središnje banke (ESB/2013/33) (4). Takve institucije obračunavaju, kao i ranije, osnovicu za obračun pričuva za određeno razdoblje održavanja na temelju podataka na temelju Uredbe (EU) br. 1071/2013 (ESB/2013/33) koji se odnose na mjesec koji dolazi dva mjeseca prije mjeseca u kojem počinje razdoblje održavanja. S druge strane, promjena trajanja razdoblja održavanja utječe na obračun iznosa minimalnih pričuva za institucije koje dostavljaju podatke tromjesečno na temelju Uredbe (EU) br. 1071/2013 (ESB/2013/33), budući da će tromjesečno razdoblje od sada obuhvaćati dva razdoblja održavanja.
            
         
               (5)
            
            
               Uredbu (EU) br. 1071/2013 (ESB/2013/33) trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Izmjena
   Članak 12. stavak 2. Uredbe (EU) br. 1071/2013 (ESB/2013/33) zamjenjuje se sljedećim:
   
      „2.   Podaci o osnovici za obračun pričuva institucija na 'repu' za dva razdoblja održavanja pričuva utemeljeni su na podacima za kraj tromjesečja koje nacionalne središnje banke prikupe u roku od 28 radnih dana od kraja tromjesečja na koje se podaci odnose.”
   
   Članak 2.
   Završna odredba
   Ova Uredba stupa na snagu sljedećeg dana od dana objave u Službenom listu Europske unije.
   
      Sastavljeno u Frankfurtu na Majni, 10. prosinca 2014.
      
         
            Upravno vijeće ESB-a
         
         
            Predsjednik ESB-a
         
         Mario DRAGHI
      
   
   
      (1)  SL L 318, 27.11.1998., str. 8.
   
   
      (2)  SL L 318, 27.11.1998., str. 1.
   
   
      (3)  Uredba (EZ) br. 1745/2003 Europske središnje banke od 12. rujna 2003. o primjeni odredbi o minimalnim pričuvama (ESB/2003/9) (SL L 250, 2.10.2003., str. 10.).
   
      (4)  Uredba (EU) br. 1071/2013 Europske središnje banke od 24. rujna 2013. o bilanci sektora monetarnih financijskih institucija (ESB/2013/33) (SL L 297, 7.11.2013., str. 1.).